
R E F E R A T  DE  A P R O B A R E
[bookmark: _Hlk219792391]pentru modificarea și completarea Hotărârii Consiliului Local nr. 240/2025 privind stabilirea nivelurilor impozitelor şi taxelor locale
 în municipiul Brad  pentru anul  2026



Prin Hotărârea Consiliului Local nr. 240/2025 au fost stabilite, la nivelul Municipiului Brad, impozitele și taxele locale  pentru anul 2026.
Potrivit prevederilor art. 2 alin. (2) li. c) și lit. f) din  Legea nr. 351/2001 privind aprobarea planului de amenajare a teritoriului național, cu modificările și completările ulterioare,”ierarhizarea localităţilor pe ranguri este următoarea: […] rangul II - municipii de importanţă interjudeţeană, judeţeană sau cu rol de echilibru în reţeaua de localităţi; […] rangul V - sate componente ale comunelor şi sate aparţinând municipiilor şi oraşelor.”
 	Astfel, se impune ca Anexa nr. 1 la Hotărârea Consiliului Local nr. 240/2025 privind stabilirea nivelurilor impozitelor şi taxelor locale în municipiul Brad pentru anul 2026 să se completeze cu rangul V, zona A pentru satele aparținătoare municipiului Brad, respectiv Mesteacăn, Potingani, Ruda Brad, Țărățel și Valea Bradului.

         Stabilirea taxelor pentru ocuparea domeniului public/privat, modalitatea de încasare a acestora, precum și modalitățile de ocupare a domeniului public și privat în municipiul Brad sunt prevăzute în Anexa nr. 5 și, respectiv, Anexa nr. 10 - Regulamentul de ocupare a domeniului public și privat în municipiul Brad, care fac parte integrantă din hotărâre.
Având în vedere faptul că au fost identificate și alte activități care se încadrează în prevederile Regulamentul de ocupare a domeniului public și privat în municipiul Brad și ținând cont de prevederile art. 8 alin. (2) lit. d) din Ordonanța nr. 2/2001 privind regimul juridic al contravențiilor, cu modificările și completările ulterioare, potrivit cărora: (2) „Limita minimă a amenzii contravenţionale este de 25 lei*), iar limita maximă nu poate depăşi:  d) 2.500 lei*), în cazul contravenţiilor stabilite prin hotărâri ale consiliilor locale ale comunelor, oraşelor, municipiilor şi ale sectoarelor municipiului Bucureşti”, se impune modificarea Anexei nr. 10 - Regulamentul de ocupare a domeniului public și privat în municipiul Brad la Hotărârea Consiliului Local nr. 240/2025 privind stabilirea nivelurilor impozitelor şi taxelor locale în municipiul Brad pentru anul 2026.
	Precizez că modificările aduse în tot cuprinsul Regulamentului sunt atât de fond, cât și de formă, cu excepția Capitolului 8 care se modifică în integralitate.

	În Anexa nr. 7 la Hotărârea Consiliului Local nr. 240/2025 privind stabilirea nivelurilor impozitelor şi taxelor locale în municipiul Brad pentru anul 2026 este prevăzută taxa pentru prestări de servicii de către Serviciul Public Comunitar Local de Evidenţa Persoanelor, respectiv taxa pentru îndeplinirea procedurii de divorţ. 
Această taxă a fost stabilită în conformitate cu prevederile art. 486 alin. (4) din Legea nr. 227/2015 – Codul fiscal, actualizată, cu modificările și completările ulterioare, ”Taxa pentru îndeplinirea procedurii de divorţ pe cale administrativă este în cuantum de 500 lei şi poate fi majorată prin hotărâre a consiliului local, fără ca majorarea să poată depăşi 50% din această valoare. Taxa se face venit la bugetul local.” Totodată, taxa a fost indexată, în cursul anului 2025, în conformitate cu prevederile art. 491 din același act normativ.
	Întrucât s-a constatat faptul că suma indexată depășește limita maximă impusă de art. 486 alin. 4 din Legea nr. 227/2015 – Codul fiscal, actualizată, cu modificările și completările ulterioare, în scopul evitării încălcării normelor imperative ale legii, se impune modificarea cuantumului taxei de divorț de la valoarea indexată de 766 lei la valoarea de 750 lei, asigurând astfel respectarea principiului ierarhiei actelor normative și a securității juridice.

	Ținând cont de prevederile art. IV pct. 3, pct. 5 și pct. 7 și art. VI din Ordonanța Guvernului nr. 6/2026 pentru completarea Legii nr. 207/2015 privind Codul de procedură fiscală, precum și unele măsuri fiscal-bugetare, se impune ca după art. 19 din Hotărârea Consiliului Local nr. 240/2025 să se introducă un nou articol 19^1 care va avea următorul cuprins:
”Art. 19^1. (1) - Impozitul pe clădirile folosite ca domiciliu aflate în proprietatea persoanelor fizice care domiciliază și locuiesc efectiv în localităţile prevăzute în Hotărârea Guvernului nr. 323/1996 privind aprobarea Programului special pentru sprijinirea dezvoltării economico-sociale a unor localităţi din Munţii Apuseni, cu modificările şi completările ulterioare,  se reduce cu 50%, cu excepția încăperilor care sunt folosite pentru activități economice.
(2) - Impozitul pe terenurile aferente clădirilor de domiciliu aflate în proprietatea persoanelor fizice care domiciliază și locuiesc efectiv în localităţile prevăzute în Hotărârea Guvernului nr. 323/1996, cu modificările şi completările ulterioare, se reduce cu 50%.
(3) - Impozitul pe mijloacele de transport aflate în proprietatea persoanelor fizice care domiciliază și locuiesc efectiv în localitățile prevăzute în Hotărârea Guvernului nr. 323/1996, cu modificările și completările ulterioare, se reduce cu 50% pentru un singur mijloc de transport, la alegerea contribuabilului.. 
(4) – Impozitele și taxele locale plătitede persoanele fizice care au domiciliul și locuiesc efectiv în localităţile prevăzute în Hotărârea Guvernului nr. 323/1996, cu modificările şi completările ulterioare, se vor regulariza în condițiile ordonanței Guvernului nr. 6/2026, sumele calculate în plus urmând să fie considerate în contul obligațiilor fiscale restante ori următoare sau să fie restituite celor îndreptățiți, conform reglementărilor legale în vigoare.”

În scopul încurajării tinerilor din municipiul Brad de a opta pentru o carieră militară plină de demnitate și al stimulării participării acestora la misiuni externe care onorează drapelul României, consider oportun ca, în baza prevederilor art. 456 alin. (2) lit. o), art. 464 alin. (2) lit. k) și ale art. 489^1 din Legea nr. 227/2015 privind Codul fiscal, cu modificările și completările ulterioare, să se adopte o măsură de scutire fiscală de sprijin pentru comunitatea noastră pentru clădirea folosită ca domiciliu și pentru terenul aferent acesteia,  aflate în proprietatea sau coproprietatea persoanelor prevăzute la <LLNK 12020   168 12 233     14>art. 2 lit. c) - <LLNK 12020   168 12 233      2>f) şi j<LLNK 12020   168 12 233     24>) din Legea nr. 168/2020 pentru recunoaşterea meritelor personalului participant la acţiuni militare, misiuni şi operaţii pe teritoriul sau în afara teritoriului statului român şi acordarea unor drepturi acestuia, familiei acestuia şi urmaşilor celui decedat, cu modificările şi completările ulterioare, scutire care va fi cuprinsă într-un nou articol 19^2.
Prețuim experiența veteranilor noștri și dorim ca aceștia să rămână piloni de disciplină în cadrul societății noastre, iar prin această scutire integrală de la plata impozitului pe clădiri și terenuri, urmărim să oferim tinerilor un motiv solid de a-și construi viitorul aici, susținând înrolarea în unitatea noastră locală și prevenind migrația forței de muncă calificate.
Precizez că scutirea de la plata impozitului se acordă pe bază de analiză cost - beneficiu, pentru o perioadă de 2 (doi) ani fiscali, în funcție de criteriile  prevăzute în Anexa nr. 4  care va face parte integrantă din hotărâre, iar cuantumul total al scutirilor se încadrează în procentul de cel mult 5% din totalul veniturilor din impozitele și taxele locale încasate până la data de 31.12.2025.
Analiza întocmită arată că impactul financiar este un efort mic raportat la beneficiul moral și social obținut. Nu pierdem venituri, ci investim în prestigiul municipiului Brad și în siguranța cetățenilor săi, consolidând legătura dintre comunitate și brava noastră unitate militară.
	În contextul celor de mai sus am inițiat prezentul proiect de hotărâre prin care am propus modificarea și completarea  Hotărârii Consiliului Local nr. 240/2025 privind stabilirea nivelurilor impozitelor şi taxelor locale în municipiul Brad pentru anul 2026 și îl supun spre dezbatere și aprobare plenului Consiliului Local al Municipiului în forma prezentată.	
În susţinerea propunerilor mele invoc prevederile art. IV pct. 3, pct. 5 și pct. 7 și art. VI din Ordonanța Guvernului nr. 6/2026 pentru completarea Legii nr. 207/2015 privind Codul de procedură fiscală, precum și unele măsuri fiscal-bugetare, ale Titlului IX „Impozite şi taxele locale” din Legea nr. 227/2015 privind Codul fiscal, cu modificările şi completările ulteriore, ale art. 27 și art. 30 alin. (5) din  Legea  nr. 273/2006 privind finanţele publice locale, cu modificările şi completările ulterioare, ale Legii nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative, ale O.U.G. nr. 78/2025 pentru modificarea Legii nr. 239/2025 privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative, ale Legii nr. 650/2002 pentru aprobarea O.G. nr. 99/2000 privind comercializarea produselor şi serviciilor de piaţă, ale H.G. nr. 656/1997 privind aprobarea Clasificării activităţilor din economia naţională, cu modificările şi completările ulterioare, ale Legii nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor, republicată, cu modificările şi completările ulterioare, ale art. 129 alin. (1), alin. (2) lit. b), alin. (4)  lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

